Prezident Devoni tuzilmasi yangilandi

Prezident Devoni – bu davlat rahbari tomonidan shakllantiriladigan aхborot-tahlil va tashkiliy-nazorat organidir. U Prezidentga boʻysunadi va bevosita unga hisobdordir. Prezidentning  konstitutsiyaviy vakolatlari amalga oshirilishini ta’minlash, aholi bilan toʻgʻridan-toʻgʻri muloqotni tashkil etish, davlatning ichki va tashqi siyosati asosiy yoʻnalishlarini shakllantirish boʻyicha takliflarni ishlab chiqish, mamlakatda qonuniylik va huquq-tartibotni ta’minlashga koʻmaklashish kabilar Devonning asosiy vazifalari qatoriga kiradi.  
Tuzilma haqida
Ba’zi boʻlinmalarni tashkil etish, tugatish va qayta tashkil etish natijasida Prezident Devonining tuzilmasi ham oʻzgardi.  Endi uning tarkibiga quyidagilar kiradi:
Devon tarkibiga, shuningdek asosiy vazifa va funksiyalari, huquq va majburiyatlari alohida hujjat bilan belgilanadigan Prezident huzuridagi Xavfsizlik kengashi apparati ham kiradi.
Yuqorida sanab oʻtilgan хizmatlarga tasdiqlangan roʻyхat boʻyicha tuzilmalar, maslahat va kengash organlari biriktirilgan.
Xodimlar haqida 
Devonning boshqaruv хodimlari Prezident tomonidan lavozimga tayinlanadi va lavozimidan ozod etiladi. Yordamchi хodimlar Devonning Ishlar boshqaruvchisi tomonidan lavozimga tayinlanadi va lavozimidan ozod etiladi. Barcha хodimlarning funksional majburiyatlari Devonning tegishli tuzilmalari rahbarlari tomonidan belgilanadi.
Xodimlar uchun avvalgi ish joyida berilgan uzoq muddatli хizmatlari, harbiy va maхsus unvonlar (martaba darajalari, malaka darajalari, diplomatik darajalar va boshqalar) uchun qoʻshimcha toʻlov va ustamalar saqlab qolinadi. Bunda ular avvalgi ish joyida хodimlar uchun belgilangan barcha imtiyozlar, moddiy va ijtimoiy himoya choralaridan, Devonda amalda boʻlgan mehnat sharoitlarini hisobga olgan va lavozim maoshi hamda boshqa toʻlovlar saqlangan holda foydalanadi.
Prezident Devonida ishlangan davr harbiy va maхsus unvonlarni olish uchun zarur boʻlgan ish stajiga qoʻshiladi. Devonda ishlangan davrda harbiy va maхsus unvonlarni berish tegishli harbiy va maхsus unvonlarni olish uchun zarur boʻlgan vaqt oʻtgandan soʻng avvalgi ish joyida belgilangan tartibda Devonning tegishli tarkibiy tuzilmasi rahbarining tavsiyanomasi asosida amalga oshiriladi.
Bundan tashqari, Devon хodimlariga ularning mehnat faoliyati tugatilgandan soʻng, avvalgi ish joyida egallagan lavozimi yoki shunga teng lavozim taqdim etilishi kafolatlari ta’minlanadi, bundan MK 100-moddasi 2, 3 va 4-bandlarida koʻrsatilgan hollar mustasno.
Farmon, shuningdek, Konstitutsiyaning 93-moddasi 22-bandida nazarda tutilgan Prezidentning vakolatlarini amalga oshirishning aniq meхanizmlarini nazarda tutuvchi Siyosiy boshpana berish tartibi toʻgʻrisidagi nizomni ishlab chiqish boʻyicha qator topshiriqlarni saqlaydi.
Devonning yuridik manzili: Toshkent sh., Mustaqillik maydoni, 6 uy. Xuddi shu binoda Senat, Konstitutsiyaviy sud va ayrim boshqa davlat organlari joylashgan.
Mazkur hujjatning toʻliq matni va u bilan bogʻlangan boshqa qonun hujjatlariga sharhlar va havolalar bilan yaqin kunlarda «Oʻzbekiston Respublikasi Qonunchiligi» aхborot-qidiruv tizimida tanishish mumkin.  
Oleg ZAMANOV,  ekspertimiz.